

REGOLAMENT TA’ IMPLIMENTAZZJONI TAL-KUMMISSJONI (UE) .../...

ta’ XXX

li jemenda r-Regolament ta’ Implimentazzjoni (UE) Nru 680/2014 fir-rigward ta’ valwazzjoni prudenti għal rapportar superviżorju

(Test b'rilevanza għaż-ŻEE)

IL-KUMMISSJONI EWROPEA

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012[[1]](#footnote-2) u b'mod partikolari r-raba' subparagrafu tal-Artikolu 99(5), ir-raba' subparagrafu tal-Artikolu 99(6), it-tielet subparagrafu tal-Artikolu 394(4), ir-raba’ subparagrafu tal-Artikolu 415(3) u t-tielet subparagrafu tal-Artikolu 430(2) tiegħu,

Billi:

1. Ir-Regolament ta’ Implimentazzjoni tal-Kummissjoni (UE) Nru 680/2014[[2]](#footnote-3) jispeċifika l-modalitajiet li skonthom l-istituzzjonijiet huma meħtieġa jirrappurtaw l-informazzjoni rilevanti għall-konformità tagħhom mar-Regolament (UE) Nru 575/2013. Il-qafas regolatorju stabbilit bir-Regolament (UE) Nru 575/2013 qiegħed jiġi gradwalment issupplimentat u emendat fl-elementi mhux essenzjali tiegħu permezz tal-adozzjoni ta’ standards tekniċi regolatorji ulterjuri. Ir-Regolament ta’ Implimentazzjoni (UE) Nru 680/2014 jeħtieġ li jiġi aġġornat biex ikun jirrifletti dawk il-bidliet.
2. Ir-Regolament (UE) Nru 575/2013 huwa ssupplementat permezz tal-adozzjoni tar-Regolament Delegat tal-Kummissjoni (UE) 2016/101[[3]](#footnote-4), fir-rigward ta’ valwazzjoni prudenti u mir-Regolament tal-Parlament Ewropew u tal-Kunsill (UE) 2017/2401[[4]](#footnote-5), fir-rigward ta’ titolizzazzjoni. Jenħtieġ li r-Regolament ta’ Implimentazzjoni (UE) Nru 680/2014 jiġi aġġornati biex isir jirrifletti dawk il-bidliet u sabiex joffri preċiżjoni akbar fl-istruzzjonijiet u d-definizzjonijiet użati għall-finijiet tar-rappurtar superviżorju tal-istituzzjonijiet. Jenħtieġ ukoll il jiġu ċċarati ċerti referenzi u inkonsistenzi fl-ifformattjar li nstabu li huma qarrieqa matul l-applikazzjoni tar-Regolament ta’ Implimentazzjoni (UE) Nru 680/2014.
3. Ir-Regolament Delegat tal-Kummissjoni (UE) 2016/101 jistabbilixxi r-rekwiżiti relatati ma’ aġġustamenti tal-valwazzjoni prudenti tal-pożizzjonijiet b’valur ġust. Dan jipprovdi żewġ approċċi għall-implimentazzjoni tar-rekwiżiti tal-valwazzzjoni prudenti: approċċ ċentrali kif ukoll approċċ issimplifikat. Sabiex tinżamm taħt osservazzjoni l-konformità tal-istituzzjonijiet ma’ dawk ir-rekwiżiti u sabiex jiġi vvalutat l-impatt ta’ dak ir-Regolament fuq l-aġġustamenti tal-valwazzjoni, huwa meħtieġ li jkun hemm rappurtar addizzjonali li jkun marbut mar-rekwiżiti tal-valwazzjoni prudenti.
4. Ir-Regolament (UE) 2017/2401 jemenda r-Regolament (UE) Nru 575/2013 sabiex it-trattament kapitali tat-titolizzazzjonijiet isir aktar sensittiv għar-riskju u kapaċi li jirrifletti b’mod adegwat il-karatteristiċi speċifiċi ta’ titolizzazzjonijiet sempliċi, trasparenti u standardizzati. Ir-Regolament ta’ Implimentazzjoni (UE) Nru 680/2014 jeħtieġ li jiġi emendat biex jakkomoda r-rappurtar dwar il-pożizzjonijiet tat-titolizzazzjoni soġġetti għal dan il-qafas rivedut dwar it-titolizzazzjoni.
5. Huma wkoll neċessarji emendi għar-Regolament ta' Implimentazzjoni (UE) Nru 680/2014 għat-titjib tal-ħila tal-awtoritajiet kompetenti li b'mod effettiv jissorveljaw u jivvalutaw il-profil tar-riskju tal-istituzzjonijiet u biex jiksbu fehma dwar ir-riskji għas-settur finanzjarju, li jirrekjedi tibdiliet żgħar għar-rekwiżiti ta' rapportar dwar id-distribuzzjoni ġeografika tal-iskoperturi.
6. Dan ir-Regolament huwa bbażat fuq l-abbozz tal-istandards tekniċi ta’ implimentazzjoni ppreżentati mill-Awtorità Bankarja Ewropea (EBA) lill-Kummissjoni.
7. L-EBA wettqet konsultazzjonijiet pubbliċi miftuħa dwar l-istandards tekniċi ta' implimentazzjoni abozzati li fuqhom huwa bbażat dan ir-Regolament marbuta mal-valwazzjoni prudenti u mad-distribuzzjoni ġeografika totali, analizzat il-kostijiet u l-benefiċċji potenzjali relatati u talbet l-opinjoni tal-Grupp tal-Partijiet Bankarji Interessati stabbilit skont l-Artikolu 37 tar-Regolament (UE) Nru 1093/2010 tal-Parlament Ewropew u tal-Kunsill[[5]](#footnote-6). Skont it-tieni subparagrafu tal-Artikolu 15(1) ta’ dak ir-Regolament, l-EBA ma wettqet ebda konsultazzjoni pubblika miftuħa fir-rigward ta’ dawk il-partijiet tal-abbozz tal-istandards tekniċi ta’ implimentazzjoni li fuqhom huwa bbażat dan ir-Regolament li huma jew ta’ natura editorjali jew li jintroduċu biss għadd limitat ta’ elementi fil-qafas tar-rapportar superviżorju, peress li tali konsultazzjoni tkun sproporzjonata fir-rigward tal-kamp ta’ applikazzjoni u l-impatt tal-abbozzi ta’ standards tekniċi ta’ implimentazzjoni kkonċernati.
8. Għaldaqstant, ir-Regolament ta’ Implimentazzjoni (UE) Nru 680/2014 jinħtieġ li jiġi emendat skont dan,

ADOTTAT DAN IR-REGOLAMENT:

Artikolu 1

Ir-Regolament ta’ Implimentazzjoni (UE) Nru 680/2014 huwa emendat kif ġej:

1. L-Artikolu 5 huwa emendat kif ġej:
   * + 1. il-punt (a) huwa emendat kif ġej:

(i) il-paragrafu (4) huwa sostitwit b’dan li ġej:

“(4) l-informazzjoni dwar id-distribuzzjoni ġeografika tal-iskoperturi skont il-pajjiż, kif ukoll aggregata f’livell totali, kif speċifikat fil-Mudell 9 tal-Anness I, skont l-istruzzjonijiet fil-Parti II, il-punt 3.4 tal-Anness II. Għar-rigward tal-informazzjoni speċifikata fil-mudelli 9.1 u 9.2, b’mod partikolari,l-informazzjoni dwar id-distribuzzjoni ġeografika tal-iskoperturi skont il-pajjiż għandhom jiġu rrappurtati fejn skoperturi oriġinali mhux domestiċi fil-pajjiżi kollha "mhux domestiċi" fil-klassijiet ta' skoperturi kollha, kif irrapportat fir-ringiela 850 tal-Mudell 4 tal-Anness I, huma ugwali jew ogħla minn 10 % tal-iskoperturi totali domestiċi kif ukoll mhux domestiċi oriġinali kif irrappurtat fir-ringiela 860 tal-Mudell 4 tal-Anness I. Għal dan il-fini l-iskoperturi jiġu meqjusa bħala domestiċi fejn huma skoperturi għal kontropartijiet lokalizzati fl-Istat Membru fejn l-istituzzjoni tkun lokalizzata. Għandhom japplikaw il-kriterji tad-dħul u l-ħruġ tal-Artikolu 4;”;

(ii) jiżdied il-paragrafu (12) li ġej:

“(12) l-informazzjoni dwar valwazzjoni prudenti speċifikata fil-formola 32 tal-Anness I, skont l-istruzzjonijiet fil-Parti II, il-punt 6 tal-Anness II kif ġej:

(i) l-istituzzjonijiet kollha għandhom jirrappurtaw l-informazzjoni speċifikata fil-formola 32.1 tal-Anness I, skont l-istruzzjonijiet fil-Parti II, il-punt 6 tal-Anness II:

(ii) minbarra r-rapportar imsemmija fil-punt (i), l-istituzzjonijiet li japplikaw l-approċċ ċentrali skont ir-Regolament (UE) 2016/101 għandhom ukoll jirrapportaw l-informazzjoni speċifikata fil-mudell 32.2 tal-Anness I skont l-istruzzjonijiet fil-Parti II, il-punt 6 tal-Anness II;

(iii) minbarra r-rekwiżiti msemmija fil-punti (i) u (ii), l-istituzzjonijiet li japplikaw l-approċċ ċentrali skont ir-Regolament (UE) 2016/101 u li jeċċedu l-limitu li ssir referenza għalih fl-Artikolu 4(1) ta’ dak ir-Regolament fil-livell ta’ rappurtar rispettiv tagħhom, għandhom ukoll jirrapportaw l-informazzjoni speċifikata fil-mudelli 32.3 u 32.4 tal-Anness I skont l-istruzzjonijiet fil-Parti II, il-punt 6 tal-Anness II;

Għall-finijiet tal-punt (a)(12), il-kriterji tad-dħul u l-ħruġ tal-Artikolu 4 ma għandhomx japplikaw.”;

* + - 1. il-punt (b) huwa emendat kif ġej:

Fil-paragrafu (3), il-punti (a), (b) u (c), il-kliem “fil-punt 6 tal-Parti II tal-Anness II” huma sostitwiti bil-kliem “fil-punt 7 tal-Parti II tal-Anness II”;

1. Fl-Artikolu 9(2), il-punt (d) huwa sostitwit b'dan li ġej:

“(d) l-informazzjoni speċifikata fil-mudell 20 fil-Parti 2 tal-Anness III bi frekwenza trimestrali meta l-istituzzjoni teċċedi l-livell limitu definit fit-tieni sentenza tal-paragrafu (4) tal-Artikolu 5(a). Għandhom japplikaw il-kriterji tad-dħul u l-ħruġ imsemmija fl-Artikolu 4;”;

1. L-Anness I tar-Regolament ta’ Implimentazzjoni (UE) Nru 680/2014 jiġi sostitwit bit-test stipulat fl-Anness I ta’ dan ir-Regolament;
2. L-Anness II tar-Regolament ta’ Implimentazzjoni (UE) Nru 680/2014 jiġi sostitwit bit-test stipulat fl-Anness II ta’ dan ir-Regolament.
3. L-Anness V tar-Regolament ta’ Implimentazzjoni (UE) Nru 680/2014 jiġi sostitwit bit-test stipulat fl-Anness III ta’ dan ir-Regolament;
4. L-Anness IX tar-Regolament ta’ Implimentazzjoni (UE) Nru 680/2014 jiġi sostitwit bit-test stipulat fl-Anness IV ta’ dan ir-Regolament;
5. L-Anness XI tar-Regolament ta’ Implimentazzjoni (UE) Nru 680/2014 jiġi sostitwit bit-test stipulat fl-Anness V ta’ dan ir-Regolament;
6. L-Anness XVI tar-Regolament ta' Implimentazzjoni (UE) Nru 680/2014 jiġi sostitwit bl-Anness VI ta' dan ir-Regolament;
7. L-Anness XIX tar-Regolament ta’ Implimentazzjoni (UE) Nru 680/2014 jiġi sostitwit bit-test stipulat fl-Anness VII ta’ dan ir-Regolament;
8. L-Anness XXI tar-Regolament ta’ Implimentazzjoni (UE) Nru 680/2014 jiġi sostitwit bit-test stipulat fl-Anness VIII ta’ dan ir-Regolament;
9. L-Anness XXII tar-Regolament ta’ Implimentazzjoni (UE) Nru 680/2014 jiġi sostitwit bit-test stipulat fl-Anness IX ta’ dan ir-Regolament;
10. L-Anness XXIII tar-Regolament ta’ Implimentazzjoni (UE) Nru 680/2014 jiġi sostitwit bit-test stipulat fl-Anness X ta’ dan ir-Regolament;

Artikolu 2

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’*Il-Ġurnal Uffiċjali tal-Unjoni Ewropea*.

Għandu japplika mill-1 ta’ Diċembru 2018.

Dan ir-Regolament jorbot fl-intier tiegħu u japplika direttament fl-Istati Membri kollha.

Magħmul fi Brussell,

Għall-Kummissjoni

Il-President

Jean-Claude JUNCKER

1. ĠU L 176, 27.6.2013, p. 1. [↑](#footnote-ref-2)
2. Ir-Regolament ta’ Implimentazzjoni tal-Kummissjoni (UE) Nru 680/2014 tas-16 ta’ April 2014 li jistabbilixxi standards tekniċi ta’ implimentazzjoni fir-rigward tar-rapportar superviżorju ta’ istituzzjonijiet skont ir-Regolament (UE) Nru 575/2013 (ĠU L 191, 28.6.2014, p. 1). [↑](#footnote-ref-3)
3. Ir-Regolament Delegat tal-Kummissjoni (UE) 2016/101 tas-26 ta' Ottubru 2015 li jissupplimenta r-Regolament (UE) Nru 575/2013 tal-Parlament Ewropew u tal-Kunsill fir-rigward ta' standards tekniċi regolatorji għall-valwazzjoni prudenti skont l-Artikolu 105(14) (ĠU L 21, 28.01.2016, p. 54). [↑](#footnote-ref-4)
4. Ir-Regolament (UE) 2017/2401 tal-Parlament Ewropew u tal-Kunsill tat-12 ta’ Diċembru 2017 li jemenda r-Regolament (UE) Nru 575/2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment (ĠU L 347, 28.12.2017, p.1). [↑](#footnote-ref-5)
5. Ir-Regolament (UE) Nru 1093/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2020, p. 12). [↑](#footnote-ref-6)